《杂感三首 其一》
清代·王昊

直北长河日夜流，宣房遗迹总堪愁。黄旗万舸喧淮口，白马千家哭汴州。

筑岸已迁都水使，转筹谁是富民侯？可怜璧马虚沉外，不救南方赤地忧。

作者简介：（1627—1679）清江苏太仓人，字惟夏。康熙间举鸿博，授内阁中书。工诗，与黄与坚等称娄东十子。吴伟业誉为天下无双。有《当恕斋偶笔》、《硕园集》。